**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.06.2022, ora 08.00 – 19.06.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.06.2022, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vişeu, Iza, Crişul Negru, Crişul Alb şi cursul superior al Prutului, unde au fost în scădere.

Creșteri ușoare de niveluri și debite ca urmare a precipitațiilor sub formă de aversă căzute în interval s-au înregistrat pe unele râuri din bazinul inferior al Oltului.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Bistrița (afluent al Someșului Mare), Lăpuș, Crasna, Barcău, Crișuri, Mureș, Bega, Bistra, Pogăniș, Moravița, Caraș, Nera, Cerna, Siret (exceptând cursurile superioare ale Bistriței și Trotușului), Gilort, Amaradia, Prut, bazinul superior şi mijlociu al Argeșului și pe majoritatea afluenților Oltului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare**, exceptând râurile din bazinele hidrografice Crişul Negru, Crişul Alb şi cursul superior al Prutului, unde vor fi în scădere.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 18-19.06.2022 **a fost** **în scădere, având valoarea de 4400 m3/s**, sub media multianuală a lunii **iunie (6400 m3/s).**

În aval de Porţile de Fier, debitele au fost în scӑdere pe sectorul Gruia – Tr. Măgurele şi ȋn creştere pe sectorul Zimnicea – Tulcea.

**Debitul la intrarea în ţară** (secţiunea Baziaş) **va fi** **în scădere (4100 m3/s).**

În aval de Porțile de Fier debitele vor fi în scădere pe sectorul Gruia-Giurgiu și în creștere pe sectorul Oltenița-Tulcea.

**Alimentări cu apă**

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**Judeţul Iași:**

Se aplică situaţia de restricţii în alimentarea cu apă pentru piscicultură la folosinţele:

\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.

**2.** **Situaţia meteorologică în intervalul 18.06.2022, ora 08.00 –19.06.2022, ora 06.00**

**În ţară,** vremea a fost în general frumoasă și normală termic în cea mai mare parte a teritoriului. Cerul a fost variabil, mai mult senin în cursul nopții, dar cu înnorări temporare mai ales după-amiaza și seara în sudul, estul și parțial în centrul țării. Pe arii restrânse în Oltenia și Muntenia și doar izolat în Dobrogea, sudul Moldovei, sud-estul Transilvaniei, precum și în zona Carpaților de Curbură au fost averse slabe și descărcări electrice. Pe raza județului Vâlcea izolat a căzut grindină de mici dimensiuni. Vântul a suflat slab și moderat, cu unele intensificări în regiunile estice. Temperaturile maxime s-au situat între 21 de grade la Întorsura Buzăului și 31 de grade la Moldova Nouă și Băile Herculane, iar la ora 6 valorile termice se încadrau între 5 grade la Toplița, Miercurea Ciuc și Întorsura Buzăului și 20 de grade la Șiria. Noaptea izolat în zonele depresionare s-a semnalat ceață.

**La Bucureşti** vremea a fost predominant frumoasă și normală din punct de vedere termic. Cerul a fost variabil, mai mult senin noaptea, iar vântul a suflat slab și moderat. Temperatura maximă a fost de 27 de grade la Afumați și 28 de grade la Filaret și Băneasa, iar la ora 6 se înregistrau 12 grade la stația meteo Băneasa și 14 grade la Afumați și Filaret.

**3. Prognoza meteorologică în intervalul 19.06.2022, ora 08.00–20.06.2022, ora 8.00**

**În ţară** vremea va fi predominant frumoasă și se va încălzi, devenind local călduroasă în zonele de câmpie. Cerul va fi mai mult senin, exceptând a doua parte a zilei, când în sud, sud-est și la munte vor fi unele înnorări, dar numai izolat în Carpații Meridionali și Dobrogea se pot semnala ploi slabe de scurtă durată. Vântul va sufla slab până la moderat. Temperaturile maxime se vor încadra între 23 și 32 de grade, iar cele minime vor fi de la 6...7 grade în depresiunile din estul Transilvaniei până la 19...20 de grade în Dealurile de Vest și în deltă.

**La Bucureşti** vremea va fi frumoasă, dar va deveni călduroasă în orele amiezii. Cerul va fi mai mult senin, iar vântul va sufla în general slab. Temperatura maximă va fi de 30...31 de grade, iar cea minimă de 13...16 grade, cu cele mai scăzute valori în zona periurbană.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.